7 ปัจจัยสำคัญมีผลต่อตลาดหุ้นไทยวันนี้
7 ปัจจัยสำคัญมีผลต่อตลาดหุ้นไทยวันนี้
22 ก.ย. 2558

บริษัทหลักทรัพย์ คันทรี่ กรุ๊ป จำกัด (มหาชน) ระบุในบทวิเคราะห์(22 ก.ย.)ว่า สำหรับปัจจัยที่คาดว่าจะมีผลกับตลาดหุ้นวันนี้
 (+) หัวหน้านักวิเคราะห์ของ ECB กล่าวว่า ECB มีความพร้อมที่จะขยายมาตรการกระตุ้นเศรษฐกิจ หากมีความจำเป็น เพื่อกระตุ้นเศรษฐกิจและป้องกันไม่ให้เงินเฟ้ออยู่ในระดับต่ำจนเกินไป
 (+) ราคาน้ำมันปิดปรับตัวเพิ่มขึ้น  หลังการรายงานจำนวนแท่นขุดเจาะน้ำมันในรอบสัปดาห์ลดลง ลดความกังวลต่อปริมาณ Supply
 (+) นายสมคิด จาตุศรีพิทักษ์ รองนายกรัฐมนตรี เตรียมเสนอครม.พิจารณามาตรการช่วยเหลือผู้ประกอบการเพิ่มเติมทั้งเอสเอ็มอี และภาคส่งออกวันนี้
 (-) ความกังวลต่อการปรับขึ้นดอกเบี้ยของสหรัฐ หลังนายเดนนิส ล็อคฮาร์ท ประธานเฟด สาขาแอตแลนตา และนายเจมส์ บูลลาร์ด ประธานเฟด สาขาเซนต์หลุยส์ ต่างก็มีความเห็นว่า FED จะมีการปรับขึ้นดอกเบี้ยในปีนี้
 (-) ดัชนีความเชื่อมั่นภาคอุตสาหกรรมไทย ในเดือน ส.ค.58 อยู่ที่ระดับ 82.4 ปรับตัวลดลงจากระดับ 83 ในเดือนก.ค.ที่ผ่านมา ลดลงต่อเนื่องเป็นเดือนที่ 8 และต่ำสุดในรอบ 75 เดือน
 (-) ส.อ.ท.ส่งสัญญาณปรับเป้าหมายผลิตรถยนต์ในประเทศปี 58 ใหม่ จากเดิมที่ 2.05 ล้านคัน เป็นประมาณ 1.95-1.98 ล้านคัน จากการบริโภคในประเทศที่อ่อนแอ ขณะที่การขยายตัวของการส่งออกไม่สามารถชดเชยได้
 (+/-) Fund Flow ต่างชาติวานนี้ยังคงไร้ทิศทาง ขณะที่ค่าเงินบาท เริ่มเคลื่อนไหวทรงตัวในบริเวณ 35.9 บาทต่อดอลลาร์